Списък на терористични атаки
Следва списък с някои по-известни терористични атаки в световната история.

Масовите убийства, както и показните убийства, и атентати срещу известни личности не се включени в тази статия.

до 19. век 
 1 век – Сикариите и други групи зилоти методично избиват римляни и евреи с цел премахването на римската власт над провинция Юдея.
 11 век, Сирия и Иран – Хасаниините, последователи на Хасан ас-Сабах, създават движение, чиято цел са убийствата на важни за тях врагове. Групата е позната под общото название хашашини, тоест „онези, които употребяват хашиш“. Приема се, че именно оттук идва и английската дума за наемен убиец – 'assassin'.
 5 ноември 1605, Англия – група английски католици-заговорници, водени от Робърт Кейтсби правят неуспешен опит да взривят Камарата на лордове, с цел да убият крал Джеймс I. Този провален опит е известен като: Барутния заговор.
 28 юли 1835, Франция – Джудзепе Марко Фиески прави неуспешен опит да убие крал Луи-Филип с помощта на многоцевно оръдие. Около 18 загинали.
 1865 – 1877, САЩ, период на организирани гонения и убийства на бивши роби и техни привърженици от страна на Ку-клукс-клан. Около 3 000 загинали.
 1881 – 1885, Англия – организирани атаки от страна на ирландски националисти срещу Британската империя, известна и като Фенианска бомбена кампания. Около 4 убити и 86 ранени.
 4 май 1886, САЩ – при взрив на площад Хеймаркет в Чикаго загиват 11 души.
 26 август 1896, Турция – в Истанбул 28-членна група от Арменската революционна федерация завзема Отоманската имперска банка. Жертвите са около 10 човека.

1900 – 1950 
 15 – 17 април ст. стил (нов стил: 28 – 30 април) 1903, Гърция – български младежи, участници в анархо–терористична група, известна и като „Гемиджиите“, извършват редица атентати срещу Османската империя и с цел да привлекат вниманието на западните държави в защита на българското население в Македония. По данни на западни дипломати общо жертвите са 10 умрели и 16 ранени. По други данни пострадалите са много повече.
 21 юли 1905 – в Истанбул Арменската революционна федерация извършва неуспешен опит за убийството на султан Абдул Хамид II. 26 загинали и 58 ранени.
 31 май 1906, Испания – в Мадрид испанския анархист Матео Морал хвърля букет-бомба върху крал Алфонсо XIII и принцеса Виктория в деня на сватбата им. Кралските особи не са ранени, но загиват около 25 други души, ранените са повече от 100. Случаят е известен като „Аферата „Морал“.
 25 август 1906, Русия – на Аптекарския остров, близо до Санкт Петербург трима членове от тогавашния Съюза на социалистите революционери-максималисти, преоблечени във военни униформи, взривяват бомба в публичната приемна към вилата на тогавашния руски министър – Пьотър Столипин. Самият той остава невредим, но според различни данни са убити около 28 човека, а тежко ранените са около 32-ма.
 1 октомври 1910, САЩ – в Лос Анджелис член на синдиката, принадлежащ към Международната асоциация на мостовите и строителните железари взривява куфар-бомба в редакцията на вестник Лос Анджелис Таймс, а впоследствие и на възникналия пожар загиват 21 работници, ранените са над 100.
 22 юли 1916, САЩ – на парад в Сан Франциско е взривен е куфар-бомба, загиват около 10 човека, ранените са около 40. Идентичността на извършителите така и не е установена.
 30 юли 1916, САЩ – на пристанището в Ню Йорк немски саботьори взривяват американски боеприпаси, предназначени за съюзниците в Първата световна война. При експлозиите загиват само 4 човека, но са унищожени военни съоръжения в размер на 20 милиона щатски долара. Взривени са около 910 тона леки боеприпаси и 45 тона ТНТ, намиращи се на близкостояща баржа. Експлозията е била с магнитуд между 5.0 и 5.5 по скалата на Рихтер. Засегната е била и Статуята на свободата. Саботажът е наречен „Експлозията при „Черния Том““ (по името на едноименния остров в пристанището, където основно са се намирали депата с амуниции).
 16 септември 1920, САЩ – на Уол Стрийт в Манхатан, Ню Йорк, е взривен файтон с около 45 кг.динамит и около 230 кг. чугунени тежести. Загиват 40 души, а ранените са над 300. Атентаторите така и не са били разкрити, въпреки че следователите и историците заключават, че извършителите са били италиански анархисти. Атаката е свързвана със следвоенни социални вълнения, трудови борби и антикапиталистическа агитация в САЩ.
 13 декември 1921, кралство Румъния – бомба е взривена в палатата на тайната полиция в Болград. Загиват 100 войници и офицери. Като извършители са заподозрени бесарабски сепаратисти. Известен е като „Атентатът срещу двореца в Болград“.
 16 април 1925, България – извършен е атентат в църквата „Света Неделя“ в София по време на служба. Атентаторите са група дейци от военната организация на БКП. Взривена е основата на купола и той пада върху присъстващите на в църквата. Загиват 150 души. С починалите впоследствие броят на жертвите достига 213. Ранени са над 300 души. Сред жертвите, освен множеството невинни граждани има висши военни дейци и политици. По случайност Цар Борис III се отървава, защото закъснява за службата, бидейки на погребение на убитите в опит за покушение срещу него два дни по-рано.
 22 юли 1946, Израел – в Йерусалим членове на нелегалната паравоенна дясна ционистка организация Иргун взривяват Британската административна щаб-квартира заПалестина. Убити са 91 и са ранени 46 души.
 22 февруари 1948 г., Израел – няколко арабски паравоенни и британски дезертьори навлизат с 4 превозни средства в една от най-оживените улици в Йерусалим и ги взривяват. По данни загиват между 49 и 58 души, ранените са между 140 и 200.

1950-те 
 1 ноември 1950 – Националисти от Пуерто Рико се опитват да убият президента на САЩ Хари Труман.
 1954 – МОСАД взривява няколко обекта в Египет, за да подрони авторитета на правителството.
 1 март 1954 – Националисти от Пуерто Рико атакуват сградата на Конгреса във Вашингтон, ранявайки петима членове на парламента.
 30 септември 1956 – FLN атакуват офиси на френски компании в Алжир.

1970-те

1972 
 4 септември – По време на Олимпийските игри в Мюнхен 8 палестински терористи от групировката „Черният септември“ убиват 2-ма спортисти от Израел. Други 9 са взети за заложници и по-късно загиват при неуспешен опит да бъдат освободени. Освен тях са убити един германски полицай и петима от осемте терористи. В отговор на терористичния акт израелските тайни служби проследяват по света и убиват няколко палестинци, които смятат за свързани с атентата. По погрешка е убит и един напълно невинен гражданин.

1980-те

1984 
 30 август – Атентати на 30 август 1984: Първо е взривена чакалнята на жп гара Пловдив. Загива една жена. 42-ма души са ранени. Тогавашната власт веднага ремонтира помещението и сменя прозорците на гарата. На вестниците е забранено да разгласяват за избухналата бомба. На същия ден втори взрив разтърсва паркинга на аерогара Варна, но без да вземе жертви. В този ден и в двата града на посещение е трябвало да дойде Тодор Живков.

1985 
 9 март – Атентат на гара Буново: взривен е вагон за майки с деца в бързия влак № 326 по линията Бургас-София. Загиват 7 души, 9 са тежко ранени. Поради закъснението на влака, часовниковият механизъм на бомбата се задейства преди тунела на гара Буново, вместо вътре в тунела. Същия ден бомба избухва и в кафе-сладкарницата на хотел „Сливен“ в гр. Сливен. Няма пострадали. Извършителите и на двата атентата принадлежат към нелегалната организация Турско националноосвободително движение в България.

1988 
 21 март – самолет Боинг 747 на американската компания „Пан Ам“, извършващ полет 103 по линията Лондон – Ню Йорк експлодира във въздуха над Локърби – Шотландия. Загиват 243 пасажера, 16 души екипаж и 11 жители на Локърби. За терористичния акт са уличени атентатори от либийски служби. Един от тях – Меграхи е признат за виновен и осъден на 31 януари 2001 г. на доживотен затвор. Освободен е през 2009 г. и върнат в Либия по решение на съда на Шотландия, поради раково заболяване в последна фаза. В Либия е посрещнат като герой.

1990-те

1995 
 19 април – Камион-бомба е взривен пред федералната сграда „Алфред П. Мъра“ в град Оклахома, САЩ. Убити са поне 168 души, ранените са над 680. Извършителите са симпатизанти на едно от Милиционерските движения в САЩ.

1997 
 4 септември – Израело-палестински конфликт: 8 души са убити и 150 ранени при три самоубийствени атаки на военната групировка Хамас в центъра на Йерусалим, Израел. Тримата самоубийци се взривяват на пешеходна зона в рамките на една минута. Атентатът е извършен една седмица преди мирната мисия на американския посланик Мадлин Олбрайт в Йерусалим.

1998 
 15 август – Най-малко 28 души загиват, над 220 са тежко ранени след избухването на бомба, поставена в автомобил на пазара в град Омаг в Северна Ирландия. Конфликтът в Северна Ирландия започва през 1968 и е свързан с противоречията между католическо малцинство (IRA) и протестантското мнозинство в страната.

1999 
 4 септември – Камион, натоварен с експлозив е взривен в град Буйнакск, Дагестан, в жилищен квартал, в който живеят семйства на военни. Загиват 62 души, а повече от 100 са ранени.

От 2000

2001 
 При Атентатите, извършени на 11 септември терористи от арабски произход вземат контрол над 4 самолета. Два от тях се блъскат в кулите-близнаци на Световния търговски център в Ню Йорк и напълно го разрушават, а друг се разбива в Пентагона в Арлингтън, Вирджиния. Убити са общо 2749 души.

2002 
 23 октомври – Чеченски терористи окупират театъра на улица Дубровка в Москва и вземат за заложници над 850 души. След тридневни преговори руски специални части щурмуват сградата. Загиват 129 заложници, по-голямата част от които се задушават от употребения от ОМОН неизвестен упойващ газ.

2003 
 25 август – Приблизително 52 души са убити и 150 ранени при взривяването на две коли бомби в центъра на Бомбай, Индия, в рамките на няколко минути.

2004 
 11 март – Бомбени атентати в Мадрид: Серия от десет взрива избухват в четири влака в Мадрид, Испания. Загиват 192 души, а близо 2050 са ранени. Тридесет чужденци от 13 националности са сред жертвите на атентатите в Мадрид, включително и четирима български граждани. Отговорност за атентата поема Ал-Кайда. По-късно става ясно, че планът на терористите е бил четирите влака да се взривят когато се засекат на централната гара в Мадрид, за да може силата на взрива да унищожи сградата на гарата и да причини хиляди жертви.
 1 септември – Чеченски терористи вземат за заложници повече от 1200 деца, родители и учители в сградата на училището в град Беслан, Северна Осетия. На третия ден от кризата избухва престрелка между въоръжените родители на децата и терористите. Специалните сили по принуда се намесват. Чеченците взривяват покрива на училището. Загиват 334 души, от които 186 – деца. Шамил Басаев поема отговорност за атентата.

2005 
 7 юли – Бомбени атентати в Лондон, при които при координирани взривове на атентатори самоубийци в лондонското метро и един автобус на градския транспорт загиват 52 невинни граждани и са ранени около 700 души.

2006 
 18 септември – Терорист камикадзе се взривява на многолюден пазар в град Тал Афар, северозападен Ирак, недалеч от границата със Сирия. Загиват 21 души, а повече от 20 са ранени.

2009 
 6 ноември – 13 души са убити и над 30 ранени, след като военният психолог майор Нидал Малик Хасан, американски гражданин, мюсюлманин от палестински произход, с викове „Аллах е велик“, открива огън по военнослужещи в медицински център за лечение в най-голямата американска военна база Форт Хууд, щата Тексас.
 27 ноември – 26 души загиват при бомбен атентат срещу „Невски Експрес“ в Русия.

2012 
 18 юли – атентат на летището в Бургас срещу израелски туристи. Загиват 5 души и около 35 са ранени.

2013 
 15 април – атентат по време на маратона в Бостън, САЩ. Загиват 6 души и около 280 са ранени.

2015 
 13 ноември – Многобройни атаки в Париж – камикадзета пред Стад дьо Франс, убийства в Батаклан и Камбоджийски ресторант. Загиват 129 души и над 300 ранени.

2016 
 22 март – атентат на Брюкселското летище Завентем и на метростанция в близост до Европейските институции. Загиват 31 души и около 300 са ранени.

Вижте също 
Тероризъм

Външни препратки 
 U.S. National Counterterrorism Center's Worldwide Incidents Tracking System 
 Global Terrorism Database, successor to the Terrorism Knowledge Base 
 Fatal Terrorist Attacks in Israel since the Declaration of Principles (September 1993) to September 2000
 Assassination of Liaquat Ali Khan: Documents from the U.S. National Archives
 US State Department's List of Significant Terrorist Incidents (1961 – 2003)
 
 Terrorism Time Line
 History of Terrorism: Timeline of Terrorist Acts – Chronology
 Thinkquest: Timeline of Terror 
 Time.com: A Timeline of Terrorism – Hits and Misses
 Infoplease: Terrorist Attacks on Americans
 Infoplease: Terrorist Attacks (within the United States or against Americans abroad)
 Frontline: Terrorist Attacks on Americans
 PBS FRONTLINE/New York Times „Al Qaeda's New Front“ Chronology of significant plots uncovered in Europe both before and after 9/11. January 2004
 „Ephéméride Anarchiste“  Listing anarchist terrorist incidents in France, or others countries. In French.

Бележки 

Списъци